《新鹭》
明代·穆孔晖

出谷翩翩初弄时，金衣巳占最高枝。催花独和东风早，栖树应嫌绿叶迟。

日暖龙池停玉辂，烟晴雀厦侑琼卮。红尘紫陌愁听汝，柳市桃源负昔期。

作者简介：（1479—1539）山东堂邑人，字伯潜，号玄庵。弘治十八年进士。授翰林检讨，嘉靖时官至南京太常寺卿。晚年学宗王守仁，且融入佛道学说。卒谥文简。有《读易录》、《尚书困学》、《前汉通纪》、《游艺集》、《玄庵晚稿》。